شەفەق نیوز/ وەزارەت دارایی لە هەرێم کوردستان، ئمڕوو شەممە، باس کەمەوکردن مووچەی فەرمانبەرەیل وکارمەنەیل کەرت گشتی لە دویاترین کۆبونەوەی وەزارەتەگە رەتکرد، وئەو خەوەرەیلە وە ناراست دانا.وەزارەتەگە لەبەیاننامەیگ لە ماڵپەڕ فەرمی خوەی ئمڕوو نووساد؛ ئەوەیگ باس کریەێد لەباوەت کەمەوکردن مووچەیل لە سێەم کۆبونەوەی وەزارەتەگە لە مانگ حوزەیران، دویرە لەراسی وئامانج سه‌رلیشوان دیرێد.بەیاننامەگە وتیش؛ بایەسە ئەرا گشت رون بکەیمن ک بەرنامەی کۆبونەوەگە ئەو باوەتە لەناوی نەوی. حکومەت هەرێم لە چەن بونه‌یگ کەمەوکردن مووچە یا دووارە كردن پاشەکەوت رەت کرد ، وباوەتەگە وە هێڵ سوور دانا ک نەبایەس دەسکاری بکریەێد.
